गोस्वामी समाज का युवक-युवती परिचय सम्मेलन
कोटा| श्रीदत्तात्रेय आद्य शंकराचार्य लोक हितकारी समिति की ओर से रविवार को मौजी बाबा की गुफा स्थित गोस्वामी समाज के छात्रावास परिसर में निशुल्क युवक-युवती परिचय सम्मेलन हुआ। कार्यक्रम संयोजक जानकीलाल गोस्वामी ने बताया कि इसमें हाडोती सहित प्रदेश के अन्य जिलों से आए युवक-युवतियों ने परिचय दिया। उन्होंने बताया कि परिचय सम्मेलन का निशुल्क आयोजन किया गया। समारोह में सांसद ओम बिरला, विधायक संदीप शर्मा ने भी संबोधित किया। उन्होंने बताया कि इस मौके पर समाज के राष्ट्रीय कार्यकारिणी की बैठक हुई।
hin_Deva hin_Deva